**Ұйымдастырылған ашық іс-әрекет:** Сөйлеуді дамыту, жапсыру, сурет салу,музыка

**Тақырыбы:** Ойын әлемі  
**Мақсаты:** Балаларға ойындар арқылы білімдерін тиянақтау. Өткенді қайталап, заттарды салыстыру: ұзын, қысқа, пішінін, түсін ажырату. Балалардың адамгершілік қасиеттерін қалыптастыра отырып, айналадағы қоршаған ортаға көмек беруге, еңбек етуге, ұқыптылыққа, мейірімділікке, шапшаңдылыққа тәрбиелеу. Логикалық ойлау қабілеттерін дамыту.  
**Көрнекіліктері:** автобус билеттері, гуаж,фонарик,пішіндер, жемістер және ойыншықтар суреттері, колонка т.б

**Іс-әрекет барысы:**

**І.Ұйымдастыру**

**Психологиялық сәт.  
Тәрбиеші**: Балалар, қараңдаршы бүгінгі біздің сабағымызға апайлар келіп отыр. Олар сендердің қаншалықты ақылды екендеріңді көргілері келіп тұр. Сондықтан балалар, кәне бәріміз бір – бірімізге қарап, күлімсірейік. Көңіл күйіміз жақсарды ма?  
- Балалар біз ойындар әлеміне саяхаттаймыз. Ойындар әлеміне немен барсақ болады екен?

Балалар: Автобуспен

Тәрбиеші: Автобус қайда жүреді?

Балалар: Жерде

Дұрыс айтасыңдар автобус жер көлігі екен. Сендерге мен автобус билеттерін таратып берген болатынмын. Билетте нелер бейнеленген. Олай болса автобус орындықтарында да осындай пішіндердің суреттері бейнеленген. Өзіміздің билеттерімізге сәйкес орындарымызды тауып отырайық. Балалар автобус ненің көмегімен жүреді? Бағдаршамның сары түсі жанса не істейміз?Дайындаламыз. Олай болса дайындалайық. Жасыл түсі жанды не істейміз? Жүреміз.Дұрыс айтасындар. Онда кеттік. Бағдаршамның қызыл түсі жанды. Не істейміз тоқтаймыз.

**І-Аялдама. «Бір сөзбен ата» ойыны**

Шарты: Мына жерде бірнеше суреттер бар екен. Осы суреттерді тақтаға ілейік.

1. Жемістер
2. Ойыншықтар
3. Пішіндер

**ІІ-Аялдама. «Менімен бірге секір» ойыны**

Шарты: Сандар белгіленген суреттер арқылы тез әрі жылдам секіріп өту.

**ІІІ- Аялдама «Ойын орталықтары»**

Балалар ойын орталықтарына, топтарға бөлініп, тапсырмаларды орындайды.

1.«Жемістер» тобы

«Жасырынған затты тап» ойыны

Шарты: Фонарды жағу көмегімен қолдарындағы банкада қандай жемістер жасырынғанын айту.

2. «Ойыншықтар» тобы

«Кел бояйық» ойыны

Шарты: Гуажтың көмегімен дайын үлгідегі ойыншықтарды бояйды.

3.«Пішіндер» тобы

«Құрылысшы» ойыны

Шарты: геометриялық пішіндер арқылы үйдің суретін жапсыру.

**Қорытынды:**

Жарайсыңдар балалар! Енді сендер әр аялдаманың тапсырмаларын жақсы орындадыңдар, сондықтан сендерген мынандай көзілдірік тараптамын, сол көзілдірікті киіп, автобусқа мініп бөбекжай-бақшамызға қайтайық. (смайлик суреттері бар көзілдірік)